არკადი დვორკოვიჩი

არკადი დვორკოვიჩი (; დ. 26 მარტი, 1972, მოსკოვი, რსფსრ, სსრკ) — რუსი პოლიტიკოსი და ეკონომისტი. ფიდეს პრეზიდენტი, „РЖД“-ის დირექტორთა საბჭოს წევრი, „Россельхозбанк“-ის სადამკვირვებლო საბჭოს წევრი.

რუსეთის ფედერაციის მთავრობის თავმჯდომარის მოადგილე (2012 წლის 21 მაისიდან), რუსეთის ფედერაციის პრეზიდენტის დამხმარე (2008 წლის 13 მაისიდან 2012 წლის 21 მაისამდე). აირჩიეს ფიდეს ახალ პრეზიდენტად 2018 წლის 3 ოქტომბერს. ამ თანამდებობაზე ჩაანაცვლა კირსან ილუმჟანოვი. 

 ბიოგრაფია 
დაიბადა 1972 წლის 26 მარტს, ქალაქ მოსკოვში. მამამისი, ვლადიმერ დვორკოვიჩი (1937-2005) იყო საერთაშორისო საჭადრაკო არბიტრი და მსოფლიოს ჩემპიონის, გარი კასპაროვის მეგობარი. არკადის ჰყავს ძმა, მიხეილი.

დაამთავრა მოსკოვის №444 სკოლა, მათემატიკის გაღრმავებული სწავლებით. შემდეგ სწავლობდა მოსკოვის სახელმწიფო უნივერსიტეტის ეკონომიკურ ფაკულტეტზე და დიუკის უნივერსიტეტში (ჩრდილოეთ კაროლინა, აშშ).Биография на официальном сайте президента России მოსკოვის სახელმწიფო უნივერსიტეტში სწავლობდა ბიზნესმენ ზიავუდინ მაგომედოვთან ერთად,Как связаны новые члены правительства и частный бизнес

 მუშაობა ექსპერტად 
1994 წლიდან არის „ეკონომიკური საექსპერტო ჯგუფის“ კონსულტანტი, უფროსი ექსპერტი, გენერალური დირექტორი და სამეცნიერო ხელმძღვანელი.«Власть Семей-2011. Президент и его круг», Дворкович Аркадий Владимирович

2000 წლიდან არის „სტრატეგიული დამუშავების ცენტრში“ (ЦСР) ექსპერტი გერმან გრეფის ხელმძღვანელობის ქვეშ.Настоящий подарок. Коммерсантъ, 27 марта 2001 „ЦСР“-ში დაკავებული იყო საბიუჯეტო და საგადასახადო პოლიტიკით. 2000 წლის მარტში იყო „XXI საუკუნეში პირველ ათწლეულში რუსეთის ეკონომიკური სტრატეგიის“ თანაავტორი.

 საჯარო სამსახური 
2000 წლის აგვისტოდან იყო ეკონომიკური განვითარების და ვაჭრობის მინისტრის გერმან გრეფის მრჩეველი.

2001 წლის 26 მარტს, 29-ე დაბადების დღეზე, პრემიერ-მინისტრ მიხეილ კასიანოვის ბრძანებით დაინიშნა ეკონომიკური განვითარების და ვაჭრობის მინისტრის მოადგილედ. მინისტრის მოადგილის რანგში, იყო საგადასახადო რეფორმის ერთ-ერთ ავტორი.«Сначала выбрали три самых плохих налога»

2004 წლის 2 სექტემბერს გახდა „იპოთეკური კრედიტირების სააგენტოს“ სამეთვალყურეო საბჭოს თავმჯდომარე.

2004 წლის აპრილს დაინიშნა პრეზიდენტის საექსპერტო სამართველოს უფროსად.

2008 წლის 13 მაისს გახდა პრეზიდენტ დიმიტრი მედვედევის დამხმარე.

2010 წლიდან არის ფონდ „სკოლკოვოს“ სამეურვეო საბჭოს წევრი.

2011 წლის სექტემბერში ნეგატიურად შეაფასა პუტინის გადაწყვეტილება, კენჭი ეყარა პრეზიდენტობაზე.Помощник президента Дворкович о возвращении Путина в Кремль: нет поводов для радости ერთი წლით ადრე მიცემულ ინტერვიუში, დვორკოვიჩმა განაცხადა, რომ „მედვედევს სურს მეორე ვადაზე დარჩენა“.Тандемократия может и не сохраниться при президенте ПутинеДворкович: Дмитрий Медведев хочет пойти на второй срок

2012 წლის 21 მაისს დაინიშნა რუსეთის ფედერაციის მთავრობის თავმჯდომარის მოადგილედ, ხოლო იმავე წლის 4 ივლისს სასურსათო ბაზრების მონიტორინგის სამთავრობო კომისიის თავმჯდომარედ.Скорлыгина Н. «Роснефть» интересуется «Зарубежнефтью» // Коммерсантъ-Online. — 2012. — 31 мая.

2018 წლის 24 იანვარს Bloomberg-ის ეთერში განაცხადა: „არ ვთვლი, რომ ჩვენ გვყავს ოლიგარქები, ეს 1990-იანების კონცეფციაა. ახლა გვყავს კარგი, მუშა და სოციალურად პასუხისმგებელი ბიზნესმენები, რომლებიც ზრუნავენ ქვეყანაზე და საპასუხისმგებლო ბიზნესით შოულობენ ფულს“.Дворкович заявил, что в России больше нет олигархов

2018 წლის 25 იანვარს, [დავოსი|დავოსში]] ჩატარებულ ეკონომიკურ ფორუმზე განაცხადა, რომ რუსეთს საბანკო სისტემა SWIFT-ის გარეშეც შეეძლო ყოფნა: „მუშაობა SWIFT-ის გარეშეც შეიძლება. იყო დრო, როცა SWIFT-ი საერთოდ არ არსებობდა. გასაგებია, რომ ეს ყველაფერი ნაკლებად ეფექტური და უფრო ნელია, მაგრამ მუშაობა შეიძლება“.Дворкович прокомментировал возможность отключения российских банков от SWIFT

 თანამდებობები სხვა ორგანიზაციებში 
2006 წლიდან არის რუსეთის საფეხბურთო კავშირის მმართველობის წევრი, ხელმძღვანელობს რუსული ფეხბურთის განვითარების პროგრამებს.

2007 წელს გახდა რუსეთის საჭადრაკო ფედერაციის პირველი ვიცე-პრეზიდენტი; კურირებდა ბავშვთა ჭადრაკის განვითარებას და რუსეთში ჭადრაკის დაფინანსებისა და პროპაგანდირების საკითხებს. 2009 წელს, მას შემდეგ რაც პრეზიდენტმა მედვედევმა გააკრიტიკა სახელმწიფო თანამდებობების და სპორტულ ფედერაციებში დაკავებული პოსტების შეთავსება, დატოვა ვიცე-პრეზიდენტის კაბინეტი. 2010 წელს აირჩიეს ფედერაციის სამეთვალყურეო საბჭოს თავმჯდომარედ.

2015 წლის ივლისიდან არის რუსული ეკონომიკური სკოლის დირექტორთა საბჭოს თავმჯდომარე.Дворкович возглавил совет директоров переживающей трудности РЭШ

2018 წლის 18 მაისს, ვიცე-პრემიერის პოსტის დატოვების შემდეგ, აირჩიეს ფონდ „სკოლკოვოს“ თანათავმჯდომარედ.РБК — Дворкович стал сопредседателем фонда «Сколково»

აირჩიეს ფიდეს პრეზიდენტად 2018 წლის 3 ოქტომბერს.

 საკუთრება და შემოსავალი 
ოფიციალური მონაცემების თანახმად, დვორკოვიჩის შემოსავალი 2011 წელს იყო 4 მილიონი რუბლი, ხოლო მისი მეუღლის 42 მილიონი. მეუღლესთან ერთად, დვორკოვიჩს ეკუთვნის 2 მიწის ნაკვეთი, საცხოვრებელ სახლი, ორი ბინა, გარაჟი და Lexus-ის მარკის ორი ავტომობილი.

 მოძრაობის წესების დარღვევა 
2012 წლის 15 იანვარს ინტერნეტში გამოჩნდა ვიდეო, სადაც ჩინოვნიკის სპეცავტომობილი უხეშად არღვევდა საგზაო მოძრაობის წესებს მოსკოვის ცენტრში. დვორკოვიჩმა აღიარა, რომ ეს მისი ავტომობილი იყო. სოციალურ ქსელ Twitter-ში დაწერა: „მივდიოდი ძალიან სწრაფად. მძღოლმა ახსნა-განმარტება დაწერა. დასკვნები გამოვიტანეთ“.Автомобиль с мигалкой разогнался в Москве до 180 км/ч — Газета. Ru | Автомобили

 რესურსები ინტერნეტში 
 Биография на сайте Администрации президента
 Биографическая справка
 Биография на сайте банка ВТБ
 Дивиденды «Роснефтегаза» будут направлены на развитие Дальнего Востока — Аркадий ДВОРКОВИЧ ИТАР-ТАСС
 Интервью А. Дворковича проекту «Футбольное братство».
Аркадий Дворкович: "ФИДЕ неспособно выполнять свою роль"  Chess.com

 სქოლიო 

კატეგორია:რუსი პოლიტიკოსები
კატეგორია:რუსი მოჭადრაკეები
კატეგორია:დაბადებული 26 მარტი
კატეგორია:დაბადებული 1972
კატეგორია:ცოცხალი ადამიანები
კატეგორია:მოსკოვში დაბადებულები